A felvételen Bóna Kovács Károly Lenin mellszobra alkotása látható. A szobor felállításának éve 1965, anyaga bronz. Baglyasalján Petőfi utcában az egykori bányaigazgatóság, ma Művelődési Otthon előtt áll a helyi születésű és hosszú időn át itt dolgozó Bóna Kovács Károly Lenin portréja. Helyén korábban első világháborús emlékmű állt egészen 1965-ig, a jelenlegi portré elhelyezéséig. /Az első világháborús emlékmű jelenleg Baglyasalján a köztemetőben van felállítva. Id. Szabó István szerint a szobor alkotója Pátzay Pál szobrászművész
Bóna Kovács Károly szobrász, festő, művésztanár (utolsó elérés: 2022.01.21.)
A felvételen Bóna Kovács Károly munkája az Egészségház díszítése: dombormű, főhomlokzati dombormű, kapukeretezés. Anyaga műkő, felállításának éve 1932. Az Egészségház szecessziós épületének terveit Obrincsák Ernő építési vállalkozó készítette. Ma, eredeti funkciójától eltérően bank üzemel az épületben.
Bóna Kovács Károly szobrász, festő, művésztanár
Dokumentummal bizonyítható... Bóna Kovács Károly munkája
A felvételen Borsos Miklós mészkő alapon álló Derkovits Gyula portré bronz alkotása. A szobor felállításának éve 1968, helye a Derkovits-lakótelep (ma Szerpentin út, lakótelep) parkja. A talapzaton felirat: Derkovits.
Borsos Miklós szobrász, éremművész, grafikus
Digitális könyvtár - Fotótár BBMK
A felvételen Borsos Miklós Zenei hangulat című alkotása látható. A szobor anyaga bronz, felállításának éve 1977, helye József Attila út 2/a a zeneiskola előtti park.
A felvételen Búza Barna teljes alakos Támaszkodó lány (leány) című (további nevek: Támaszkodó nő, Álló nő) szobra látható. Az alkotás anyaga mészkő, felállításának éve 1968, helye Eresztvény.
Búza Barna éremművész, szobrász
A felvételen Czinke Ferenc Városköszöntő térplasztikája látható. Az alkotás felállításának éve 1982. április 28. (szerda), helye a 22-es és a 21-es főközlekedési út találkozásánál, a körforgalom melletti parkban (Budapesti út, Csokonai út). Avatásáról a Kelet-Magyarország 1982. április 29.-i számában olvasható: "Városköszöntő térplasztikát avattak szerdán Salgótarján déli, Budapesti úti bejáratánál. Az acélból, üvegből, tűzzománc lapokból és fából kialakított obeliszket — Salgótarján várossá nyilvánításának 60. évfordulójára — Czinke Ferenc grafikusművész készítette. " Bekerülési költsége: 1.200.000 Ft A művész a város iparára jellemző anyagokból állította össze a művét. A térplasztika hat-nyolc méter magas.
Czinke Ferenc grafikus- és festőművész
A felvételen Czinder Antal Ivókút című alkotása látható. A szobor anyaga bronz, mészkő alapzaton. Felállításának éve 1974, helye Salgótarján, Dolinka (Zója liget). Az alkotás ma már nem látható, mivel a csapot és a bronz figurát ellopták.
Czinder Antal szobrász és éremművész
A felvételen Csaba László Szovjet hősi emlékmű alkotása. A szobor felállításának időpontja 1970. november 6., a márvány talapzaton öt hegyes álló és egy fekvő vasbeton oszlopból álló alkotást a Lenin téren (ma: December 8. tér) helyezték el. Felirata: Dicsőség a felszabadító hősöknek. Az emlékművet 1991-ben elbontották, helyére új került.
A felvételen Dabóczi Mihály Ülő nő című alkotása látható. A szobor felállításának éve 1967. szeptembere, anyaga fehér márvány. A SKÜ Technika Háza előtt kapott elhelyezést (ma: Acélgyári út orvosi rendelő melletti park).
Dabóczi Mihály szobrászművész
A felvételen Szovjet hősi emlékmű látható, melyet Zagyvapálfalván a "Jézus szíve" római katolikus templom előtt állítottak fel. Feltételezhetően Varga István kőfaragó készítette vagy újította fel. Anyaga terméskő, körülötte vaskerítés. Felirata: "Örök dicsőség a hős szovjet katonáknak, akik a magyar nép szabadságáért estek el." Az emlékmű ma már nem látható. A felvétel 1988 januárjában készült.